CELEX: 22009D0156
Language: sk
Date: 2009-12-04 00:00:00
Title: Rozhodnutie Spoločného výboru EHP č. 156/2009 zo 4. decembra 2009 , ktorým sa mení a dopĺňa príloha XXI (Štatistika) k Dohode o EHP

11.3.2010   
            
            
               SK
            
            
               Úradný vestník Európskej únie
            
            
               L 62/61
            
         ROZHODNUTIE SPOLOČNÉHO VÝBORU EHP
   č. 156/2009
   zo 4. decembra 2009,
   ktorým sa mení a dopĺňa príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XXI k dohode bola zmenená a doplnená rozhodnutím Spoločného výboru EHP č. 113/2009 z 22. októbra 2009 (1).
            
         
               (2)
            
            
               Nariadenie Európskeho parlamentu a Rady (ES) č. 543/2009 z 18. júna 2009 o štatistike rastlinnej produkcie a o zrušení nariadení Rady (EHS) č. 837/90 a (EHS) č. 959/93 (2) sa má začleniť do dohody.
            
         
               (3)
            
            
               Nariadenie (ES) 543/2009 zrušuje s účinnosťou od 1. januára 2010 nariadenia Rady (EHS) č. 837/90 (3) a (EHS) č. 959/93 (4) začlenené do dohody, a preto je potrebné odkaz na ne v rámci dohody vypustiť s účinnosťou od 1. januára 2010,
            
         ROZHODOL TAKTO:
   Článok 1
   Príloha XXI k dohode sa mení a dopĺňa takto:
   
               1.
            
            
               Body 24 [nariadenie Rady (EHS) č. 837/90] a 24a [nariadenie Rady (EHS) č. 959/93] sa prečíslovávajú na body 24a a 24aa.
            
         
               2.
            
            
               Pred nový bod 24a sa vkladá tento bod:
               
                           „24.
                        
                        
                           
                              32009 R 0543: nariadenie Európskeho parlamentu a Rady (ES) č. 543/2009 z 18. júna 2009 o štatistike rastlinnej produkcie a o zrušení nariadení Rady (EHS) č. 837/90 a (EHS) č. 959/93 (Ú. v. EÚ L 167, 29.6.2009, s. 1.).
                           Ustanovenia nariadenia sa na účely tejto dohody vykladajú s touto úpravou:
                           Lichtenštajnsko sa oslobodzuje od zberu údajov podľa tohto nariadenia.“
                        
                     
         
               3.
            
            
               Znenie nových bodov 24a [nariadenie Rady (EHS) č. 837/90] a 24aa [nariadenie Rady (EHS) č. 959/93] sa vypúšťa s účinnosťou od 1. januára 2010.
            
         Článok 2
   Znenie nariadenia (ES) č. 543/2009 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 5. decembra 2009 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 4. decembra 2009
      
         
            Za Spoločný výbor EHP
         
         
            predsedníčka
         
         Oda Helen SLETNES
      
   
   
      (1)  Ú. v. EÚ L 334, 17.12.2009, s. 15.
   
      (2)  Ú. v. EÚ L 167, 29.6.2009, s. 1.
   
      (3)  Ú. v. ES L 88, 3.4.1990, s. 1.
   
      (4)  Ú. v. ES L 98, 24.4.1993, s. 1.
   
      (5)  Ústavné požiadavky neboli oznámené.